Rozsudok Okresného súdu Humenné sp. zn. 5P/58/2025 z 19. 6. 2025
Rozsudok Okresného súdu Humenné z 19. júna 2025, sp. zn. 5P/58/2025, ECLI:SK:OSHE:2025:8325201280.2
Súd: Okresný súd Humenné
Spisová značka: 5P/58/2025
ECLI: ECLI:SK:OSHE:2025:8325201280.2
Dátum vydania: 19. 6. 2025
Forma: Rozsudok
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Humenné 5P/58/2025 8325201280 19. 06. 2025 JUDr. Anna Hrehová ECLI:SK:OSHE:2025:8325201280.2
ROZSUDOK V MENE SLOVENSKEJ REPUBLIKY Okresný súd Humenné sudkyňou JUDr. Annou Hrehovou v právnej veci navrhovateľky : A. B., nar. XX.XX.XXXX, trvale bytom C. XXXX/XX, D., právne zastúpenej JUDr. Ľudmilou Kavuličovou, advokátkou so sídlom 26. novembra 1510/3, Humenné proti odporcovi : E. B., nar. XX.XX.XXXX, trvale bytom C. XXXX/XX, D., t.č. bytom F. XXXX/XX, D., právne zastúpenému JUDr. Mariánom Šalatom, advokátom, so sídlom Mlynárska 15, Košice, za účasti maloletých : A. B., nar. XX.XX.XXXX a G. B., nar. XX.XX.XXXX, zast. kolíznym opatrovníkom Úradom práce, sociálnych vecí a rodiny Humenné, v konaní rozvod manželstva a úpravu práv a povinností rodičov k maloletým na čas po rozvode, takto rozhodol: I. Súd manželstvo E. B., nar. XX.X.XXXX a A. B., H. I., nar. XX.X.XXXX, uzavreté dňa XX.X.XXXX v D., ktoré je zapísané v knihe manželstiev Matričného úradu J., vo zväzku XX, ročník XXXX, na strane XX, pod poradovým číslom XX rozvádza. II. Súd schvaľuje dohodu rodičov, uzatvorenú dňa 19.6.2025, v tomto znení: „1. Súd zveruje maloletú G. B., nar. XX.XX.XXXX a maloletú A. B., nar. XX.XX.XXXX do osobnej starostlivosti matky. Obaja rodičia majú právo maloleté deti zastupovať a spravovať ich majetok. 2. Otec je povinný prispievať na výživu maloletej G. sumou po 150,- eur mesačne a na výživu maloletej A. sumou po 150,- eur mesačne, ktoré je otec povinný poukazovať matke vždy do 15. dňa v mesiaci, od právoplatnosti rozhodnutia. 3. Počas prvých dvoch mesiacov od právoplatnosti rozhodnutia je otec oprávnený stretávať sa s maloletými každú stredu od 17.00 hod. do 19:00 hod., každú párnu sobotu od 14.00 hod. do 17:00 hod. a každú nepárnu nedeľu od 14:00 hod. do 17:00 hod. za prítomnosti matky. Po uplynutí dvoch mesiacov od právoplatnosti rozhodnutia bude stretávanie otca s maloletými neupravené.“ III. Žiaden z účastníkov konania nemá nárok na náhradu trov konania. odôvodnenie: 1. Podľa § 221 Civilného sporového poriadku písomné vyhotovenie rozsudku nemusí obsahovať odôvodnenie, ak a) je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo b) to ustanovuje tento zákon. 2. Na pojednávaní dňa 19.06.2025 boli prítomní všetci účastníci konania, ktorí sa vzdali práva odvolania, preto toto rozhodnutie v zmysle hore citovaných ustanovení zákona neobsahuje odôvodnenie.
Poučenie: Proti tomuto rozhodnutiu odvolanie nie je prípustné, pretože na pojednávaní dňa 19.06.2025 sa účastníci konania vzdali práva odvolania voči nemu. Ak nebude povinnosť uložená týmto rozhodnutím splnená v stanovenej lehote, možno sa jej splnenia domáhať návrhom na vykonanie exekúcie podľa osobitného predpisu, a ak ide o výkon rozhodnutia vo veciach starostlivosti o maloleté deti, mimo peňažnej povinnosti, výkon rozhodnutia o návrat maloletého do cudziny podaním návrhu na výkon rozhodnutia podľa Civilného mimosporového poriadku. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošle priezvisko.

